KOMISIJOS REGLAMENTAS (EB) Nr. 959/2006
2006 m. birželio 28 d.
pataisantis Reglamentą (EB) Nr. 647/2006 dėl ryžių importo licencijų išdavimo pagal paraiškas, pateiktas per 2006 m. balandžio mėn. pirmąsias dešimt darbo dienų pagal Reglamentą (EB) Nr. 327/98
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 1998 m. vasario 10 d. Komisijos reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą (2), ypač į jo 5 straipsnio 2 dalį,
kadangi:
(1)
Komisijos reglamente (EB) Nr. 647/2006 (3) buvo nustatyti sumažinimo koeficientai, taikytini pagal 2006 m. balandžio mėn. dalį visiškai arba iš dalies nulukštentų ryžių, kurių KN kodas yra 1006 30, kiekiui, ir į 2006 m. liepos mėn. dalį perkeliamas kiekis.
(2)
Dėl vienos valstybės narės padarytos administracinės klaidos į 2006 m. liepos mėn. perkeltinas kvotos 09.4128 kiekis neatitinka faktiškai perkelto kiekio.
(3)
Todėl Reglamentas (EB) Nr. 647/2006 turėtų būti pataisytas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 647/2006 priedo a punktas keičiamas šio reglamento priede esančia lentele.
2 straipsnis
Šis reglamentas įsigalioja 2006 m. birželio 29 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 28 d.